ประกาศแนวปฏิบัติ

ที่ นป.     2     /2563

เรื่อง  แบบฟอร์มมาตรฐาน (single form) สําหรับการทําธุรกรรมในตลาดทุน

\_\_\_\_\_\_\_\_\_\_\_\_\_\_\_\_\_\_

                    ตามที่ประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 (“ประกาศ ที่ ทธ. 35/2556”) กําหนดให้ผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (“ผู้ประกอบธุรกิจ”) ต้องรวบรวมและประเมินข้อมูลของลูกค้าก่อนเริ่มให้บริการแก่ลูกค้า นั้น

                    เพื่อประโยชน์ในการอํานวยความสะดวกแก่ลูกค้าโดยการลดภาระในการกรอกข้อมูลเพื่อเปิดบัญชีใหม่ และการกําหนดข้อมูล (data set) ขั้นต่ํา สําหรับการเปิดบัญชีทําธุรกรรมในตลาดทุนให้เป็นมาตรฐานเดียวกัน  สํานักงานโดยอาศัยอํานาจตามข้อ 5(3) ประกอบกับข้อ 12(3/1)  ข้อ 25/4 และความในหมวด 5 ส่วนที่ 1 เรื่อง การรวบรวมและประเมินข้อมูลลูกค้า แห่งประกาศ ที่ ทธ. 35/2556 จึงกําหนดแนวทางปฏิบัติสําหรับผู้ประกอบธุรกิจไว้ ดังนี้


ข้อ ๑ ผู้ประกอบธุรกิจสามารถใช้แบบฟอร์มมาตรฐานที่แนบท้ายแนวปฏิบัตินี้ เพื่อรวบรวมและประเมินข้อมูลลูกค้าสําหรับการเปิดบัญชีเพื่อลงทุนในผลิตภัณฑ์ในตลาดทุนตามประกาศ ที่ ทธ. 35/2556  แต่ไม่รวมถึงการจองซื้อหลักทรัพย์ หรือการเปิดบัญชีกรมธรรม์ประกันชีวิตควบการลงทุน (unit link)

                    ในกรณีที่ผู้ประกอบธุรกิจประสงค์จะใช้แบบฟอร์มของผู้ประกอบธุรกิจในการรวบรวมและประเมินข้อมูลลูกค้า ผู้ประกอบธุรกิจสามารถกระทําได้โดยมีข้อมูลอย่างน้อยเทียบเท่าข้อมูลในแบบฟอร์มมาตรฐานที่แนบท้ายแนวปฏิบัตินี้


ข้อ ๒ ในกรณีที่มีข้อเท็จจริงอื่นเกี่ยวกับลูกค้าที่จําเป็นต่อการทําความรู้จักลูกค้า การจัดประเภทลูกค้า การประเมินความเหมาะสมในการลงทุนหรือการทําธุรกรรมในผลิตภัณฑ์ในตลาดทุน หรือการพิจารณาความสามารถของลูกค้าในการปฏิบัติตามข้อตกลงในการใช้บริการ ตามข้อ 30 แห่งประกาศ ที่ ทธ. 35/2556  ผู้ประกอบธุรกิจยังมีหน้าที่รวบรวมและประเมินข้อมูลของลูกค้าเพิ่มเติมให้เป็นไปตามวัตถุประสงค์ของประกาศ ที่ ทธ. 35/2556  เช่น การตรวจสอบตัวตนของลูกค้า หรือความเป็นเจ้าของบัญชีที่แท้จริง เป็นต้น


ข้อ ๓ ในกรณีที่ลูกค้าได้แจ้งความประสงค์จะขอสําเนาแฟ้มข้อมูลแบบฟอร์มการเปิดบัญชีมาตรฐานที่ได้กรอกข้อมูลไว้แล้ว หรือชุดข้อมูลเทียบเท่า หรือขอให้ส่งแฟ้มข้อมูลหรือชุดข้อมูลดังกล่าวไปยังผู้ประกอบธุรกิจรายอื่น ให้ผู้ประกอบธุรกิจดําเนินการโดยปฏิบัติให้เป็นไปตามกฎหมายที่เกี่ยวข้องกับข้อมูลส่วนบุคคล


ข้อ ๔ ผู้ประกอบธุรกิจควรอํานวยความสะดวกให้ลูกค้าสามารถนําข้อมูลของลูกค้าจากแบบฟอร์มมาตรฐานที่ลูกค้าได้กรอกข้อมูลไว้แล้ว หรือชุดข้อมูลอย่างน้อยเทียบเท่าแบบฟอร์มมาตรฐานจากแหล่งอื่น ซึ่งลูกค้าได้รับรองความถูกต้องและความเป็นปัจจุบันของข้อมูลดังกล่าวแล้ว มาใช้เพื่อการเปิดบัญชีได้ โดยลูกค้าไม่ต้องกรอกข้อมูลซ้ํา


ข้อ ๕ ในกรณีที่ผู้ประกอบธุรกิจได้รวบรวมและประเมินข้อมูลของลูกค้า ก่อนวันที่แนวปฏิบัตินี้มีผลใช้บังคับ ผู้ประกอบธุรกิจสามารถใช้แบบฟอร์มดังกล่าวต่อไปได้  และให้รวบรวมข้อมูลอย่างน้อยเทียบเท่ามาตรฐานของแบบฟอร์มที่แนบท้ายแนวปฏิบัตินี้ ตามรอบระยะเวลาการทบทวนและปรับปรุงข้อมูลของลูกค้าแห่งประกาศ ที่ ทธ. 35/2556 นับแต่วันที่แนวปฏิบัตินี้มีผลใช้บังคับ


ข้อ ๖ ในกรณีที่ผู้ประกอบธุรกิจประสงค์จะรวบรวมและประเมินข้อมูลลูกค้าโดยใช้แบบฟอร์มมาตรฐานที่แนบท้ายแนวปฏิบัตินี้ก่อนวันที่แนวปฏิบัตินี้มีผลใช้บังคับ ผู้ประกอบธุรกิจดังกล่าวสามารถใช้แบบฟอร์มมาตรฐานที่แนบท้ายแนวปฏิบัตินี้ได้


ข้อ ๗ ประกาศแนวปฏิบัตินี้ให้ใช้บังคับตั้งแต่วันที่ 1 มกราคม พ.ศ. 2564  เป็นต้นไป


ผู้มีอํานาจลงนาม - ประกาศ ณ  วันที่        7 พฤษภาคม พ.ศ. 2563                       

 

 

 

                                                            (นางสาวรื่นวดี   สุวรรณมงคล)

           เลขาธิการ  
          สํานักงานคณะกรรมการกํากับหลักทรัพย์และตลาดหลักทรัพย์